Diari Oficial de la Generalitat Valenciana


Sumari del DOGV 5736, del 07-04-2008 (2008/4014)

ORDE de 26 de març de 2008, de la Conselleria de Presidència, per la qual s'aprova la classificació del lloc de director de l'Àrea de Gestió Pressupostària de l'Ajuntament de Castelló de la Plana, per a la seua provisió pel sistema de lliure designació entre funcionaris d'administració local amb habilitació de caràcter estatal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5736

Data del DOGV
:   07-04-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/4014


Data del document
:   26-03-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Castelló de la Plana
    * administració local
    * funcionari
    * qualificació del personal
    * professió administrativa

ORDE de 26 de març de 2008, de la Conselleria de Presidència, per la qual s'aprova la classificació del lloc de director de l'Àrea de Gestió Pressupostària de l'Ajuntament de Castelló de la Plana, per a la seua provisió pel sistema de lliure designació entre funcionaris d'administració local amb habilitació de caràcter estatal. [2008/4014]  
L'Ajuntament de Castelló de la Plana, en la sessió de la Junta de Govern Local del dia 12 de gener de 2007, i correcció d'errades en la sessió de 21 de setembre de 2007, va adoptar l'acord de crear el lloc de treball de director de l'Àrea de Gestió Pressupostària, la provisió del qual està reservada pel sistema de lliure designació a funcionaris amb habilitació de caràcter estatal pertanyents a la subescala d'intervenció-tresoreria, categoria superior.  
Els acords esmentats es van publicar en els butlletins oficials de la província números 18 i 123, de 10 de febrer, i 26 d'octubre de 2007, respectivament.  
La creació del lloc de director de l'Àrea de Gestió Pressupostària, que té assignat el nivell 30 de complement de destinació, s'ajusta al que disposa l'article 99, article 130.1.B, i disposició addicional huitena de la Llei 7/1985, de 2 d'abril, Reguladora de les Bases de Règim Local, modificada per la Llei 57/2003, de 16 de desembre, el títol X de la qual regula el règim d'organització dels municipis de gran població.  
Atés el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que preveu que fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes per l'article 9 del Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter estatal, i de l'article 2.2.e) i 4.4 del Decret 159/1997, de 29 d'abril, del Govern Valencià.  
ORDENE  
Classificar el lloc de treball de director de l'Àrea de Gestió Pressupostària de l'Ajuntament de Castelló de la Plana per a la seua provisió pel sistema de lliure designació entre funcionaris amb habilitació de caràcter estatal pertanyents a la subescala d'intervenció-tresoreria, categoria superior.  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 26 de març de 2008  
El vicepresident primer i conseller de Presidència  
VICENTE RAMBLA MOMPLET